Pielikums Nr.2

TEHNISKĀ SPECIFIKĀCIJA

Kontakttīkla balstu montāža mikropāļu pamatā

* ***Pasūtītājs*** –RP SIA “Rīgas satiksme”.
* ***Darbu saturs:***
1. Piegādātājs ar saviem spēkiem, darba rīkiem un materiāliem realizē Pasūtītāja noteikto kontakttīkla balsta uzstādīšanas standarta risinājumu, kas ir atspoguļots Tehniskās specifikācijas pielikumā Nr.2.1 “Kontakttīkla balsta pamats” un pielikumā Nr.2.2 “Ieliekamā detaļa ID1”. Darbu izpildei pašus balstus nodrošinās Pasūtītājs, līdz ar to tāmē nav jānorāda balstus (un to cenas).
2. Iesniedzot cenu piedāvājumu par kontakttīkla balsta uzstādīšanu mikropāļu pamatā, Piegādātājs ņem vērā visu būvdarbu kopumu, lai nodrošinātu būvdarbu izpildi atbilstoši pievienotajam Pasūtītāja risinājumam, bez kuriem būvdarbu izpilde nebūtu iespējama pilnā apjomā.
3. Darbu uzskaitījums tehnoloģiskajā secībā:
	* 1. Ģeodēziskā uzmērīšana.
		2. Grunts rakšanas darbi.
		3. Pāļu izbūves darbi ar urbšanas uzgali D = 76 mm *(skatīt pielikumu Nr.2.1 “Kontakttīkla balsta pamats”)*.
		4. Ieliekamās detaļas uzstādīšanas darbi (kopā ar komunikāciju aizsargcauruli) *(skatīt pielikumu Nr.2.1 “Kontakttīkla balsta pamats” un pielikumu Nr.2.2 “Ieliekamā detaļa ID1”)*.
		5. Pamata betonēšanas darbi*(skatīt pielikumuNr.2.1 “Kontakttīkla balsta pamats”)*.
		6. Balsta montāža mikropāļu pamatā.
		7. Seguma atjaunošana atbilstoši Rīgas domes 2000.gada 28.decembra saistošajiem noteikumiem Nr.106 “Rīgas transporta būvju aizsardzības noteikumi”. Rakšanas darbu atļaujas no Rīgas domes Satiksmes departamenta tiks apmaksātas un jāiekļauj izpildē pēc Objekta pabeigšanas.
		8. Ģeodēziskie un izpilddokumentācijas sagatavošanas darbi.
4. Būvdarbi, kuri jāveic nepieciešamības gadījumā pēc Pasūtītāja pieprasījuma vai izriet no balsta pamata montāžas tehnoloģijas, vai projekta dokumentācijas:
	* 1. Vecā balsta demontāža – balsta nogriešana līdz ar pamatu un nepieciešamības gadījumā vecā balsta pamata kalšana tādā apjomā, lai varētu atjaunot segumu.
		2. Vecā balsta pamata demontāža – ja balsts tiek mainīts esošajā vietā vai būvprojektā norādīts, ka esošais balsts demontējams ar visu pamatu (klasiski vecā balsta pamats tiek uztverts 2 x 1 x 1 m).
		3. Veidņošanas darbi – nepieciešams, ja jaunais balsts tiek izbūvēts demontēta balsta pamata vietā vai tas nepieciešams grunts īpatnību dēļ.
		4. Papildus aizsargcauruļu uzstādīšana citu inženiertīklu aizsargāšanai – tuvumā esošo tīklu (piem., zem balsta pamata esoša kabeļa) aizsargāšanai.
5. Noslēdzot iepirkuma līgumu, Piegādātājs kļūst par Pasūtītāja apakšuzņēmēju gadījumos, kad Pasūtītājs piedalās publiskos iepirkumos vai veic citu pasūtītāju pasūtītus būvdarbus. Piegādātājam ir pienākums iesniegt Pasūtītājam nepieciešamos dokumentus, lai Pasūtītājs varētu piedalīties publiskajos iepirkumos un izpildīt citu pasūtītāju pasūtījumus.
6. Kopā ar finanšu piedāvājumu jāiesniedz arī tehniskais piedāvājums, kurā jāiekļauj dokumentācija par pielietojamiem materiāliem:
	* 1. Balsta stiprinājuma elementi (vītņstienis, uzgriežņi, paplāksnes).
		2. Betons C20/25 vai ekvivalents mikropāļu pamatam.
		3. Portlandcements EN 197-1 CEM I 42,5 N vai ekvivalents.
		4. Ieliekamā detaļa.
		5. Pašurbjošā stiegra (tecēšanas/ sagraušanas slodze 410/ 490 kN), stiegras savienotājs un uzgrieznis.
* ***Līguma paredzētais termiņš:*** 1 (viens) gads no līguma noslēgšanas dienas.